Työstökone

Työstökone on kone, jolla muotoillaan metallia tai jotakin muuta kiinteää materiaalia jollakin materiaalia poistavalla menetelmällä. Työstökoneissa on jokin tapa tuottaa ohjattu liike, jolla työstettävään kappaleeseen saadaan haluttu muoto. Lastuavia työstökoneita ovat muun muassa sorvit, jyrsinkoneet ja porat. Työstökone voi olla manuaalisesti ohjattu, kuten tyypillisesti harrastuskäytössä olevat, mutta teollisessa tuotannossa olevissa on yleensä numeerinen ohjaus.